XO พุ่ง 10% โบรกฯชี้ปี 64 กำไรแตะ 449 ลบ. ลุ้น Q1 อานิสงส์ WFH ในยุโรปหนุน เป้า 26.50 บ.
XO พุ่งแรง 10% โบรกฯชี้ปี 64 กำไรแตะ 449 ลบ. ลุ้น Q1/65 โตเต่อเนื่องยอดขายพุ่งได้อานิสงส์ WFH ในยุโรปหนุน  แนะซื้อ ราคาเป้าหมาย 26.50 บ.
10 ม.ค. 2565

ผู้สื่อข่าวรายงานว่า วันนี้ 10 ม.ค. 2565 ราคาหุ้น บริษัท เอ็กโซติค ฟู้ด จำกัด (มหาชน) หรือ XO ณ เวลา 10:41 น. อยู่ที่ระดับ 21.90 บาท บวก 1.90 บาท หรือขึ้นไป 9.50% โดยทำจุดสูงสุด 22.40 บาท และทำจุดต่ำสุด 21.20 บาท ด้วยมูลค่าการซื้อขาย 344.98 ล้านบาท

บล.เคทีบีเอสที ระบุในบทวิเคราะห์ว่า สำหรับ XO คาดรายได้ไตรมาส 4 ปี 2564 จะสามารถยืนเหนือ 350 ล้านบาท จากมีรายได้ backlog ที่คงค้างจากไตรมาส 3 ปี 2564 หนุนราวอีก 60 ล้านบาท และบริษัทมีรายได้เฉลี่ยในช่วงก่อนการทำ listing fee ราว 250 ล้านบาทต่อไตรมาส และปัจจุบันบริษัทมีช่องทางการจัดหน่ายที่เพิ่มขึ้นหลังจากกลยุทธ์ listing fee รวมถึงปัญหา Supply chain ที่เริ่มกลับมาดีขึ้น
โดยคาดกำลังการผลิตจะกลับมาอยู่ในระดับ 80% จากเดิมที่ 70% ในไตรมาส 3 ปี 2564 ส่งผลให้คาดว่าบริษัทฯ จะกลับมามียอดขายที่ปรับตัวดีขึ้นใกล้เคียง 400 ล้านบาท ในช่วงไตรมาส 1 ปี 2565 เนื่องจากหลายประเทศในยุโรป มีนโยบายกลับมาให้ Work from home เป็นผลจากจำนวนผู้ติดเชื้อโควิดกลับมาพุ่งสูงอีกครั้งจากสายพันธุ์โอมิครอน
นอกจากนี้คงกำไรสุทธิปี 2564 อยู่ที่ 449 ล้านบาท เพิ่มขึ้น 41% เมื่อเทียบกับงวดเดียวกันของปีก่อน  และปี 2565 อยู่ที่  491 ล้านบาท เพิ่มขึ้น 9% เมื่อเทียบกับงวดเดียวกันของปีก่อน ตามลำดับ โดยการเติบโตโดดเด่นในปี 2564 มาจากการปรับเปลี่ยนมาใช้กลยุทธ์ listing fee ส่งผลให้ยอดขาย 9 เดือนแรกของปี 2564 โตเพิ่มขึ้น 20% จากงวดเดียวกันของปีก่อน อยู่ที่ 1,150 ล้านบาท (คิดเป็น 78% ของประมาณการรายได้รวมปี 2564)
ขณะที่กำไรปี 2565 ยังสามารถเติบโตต่อเนื่องจากการดำเนินกลยุทธ์ต่อเนื่อง อย่างไรก็ตามกำไรปี 2565 ยังคงมี upside จากการขยาย ไลน์การผลิตกลุ่มซอส
ทั้งนี้ประเมินราคาเป้าหมาย XO ที่ราคา 26.50 บาท อิงปี 2565 PER ที่ 23 เท่า (เทียบเท่า 5-year average PER) โดย XO ปัจจุบันเทรดที่ 2565 PER ที่ 17 เท่า โดยประเมินราคาเป้าหมาย PER ที่ 23 เท่า มีความเหมาะสมจาก 1) ความต้องการผลิตภัณฑ์ซอสปรุง รสยังสามารถขยายตัวได้ต่อเนื่องไปถึงปี 2565 จากกลยุทธ์ใหม่, 2) บริษัทได้ท าการ lock ราคาต้นทุนไปจนถึงปี 2565 เรียบร้อยแล้ว และ 3) GPM จะยังสามารถอยู่ในระดับสูง และทำให้ ROE ในปี 2565 สูงถึง 33% สูงกว่าค่าเฉลี่ยย้อนหลัง 7 ปี ที่ 22%